Pavo (Stärebild)
De Pohunn (latäin Pavo) ass e Stärebild vum südleche Stärenhimmel.

Beschreiwung 
De Pavo ass kee markant Stärebild. Et läit westlech vum Triangulum Australe. Den Haaptstär α Pavonis ass mat 1,94m opfälleg hell. Déi aner Stäre gehéieren zu der 3. a 4. Gréissteklass.

Am Pavo steet den opfällege Kugelstärekoup NGC 6752.

Geschicht 
De Pavo gehéiert zu de Stärebiller, déi Enn vum 16. Joerhonnert vum hollännesche Séifuerer Pieter Dirkszoon Keyser an dem Frederik de Houtman agefouert goufen. De Johannes Bayer huet si iwwerholl an am Joer 1603 op sengem Himmelsatlas Uranometria agedroen.

Himmelsobjeten

Stären 

Den α Pavonis (och Peacock (engl. Pohunn) genannt) läit op enger Distanz vun 183 Liichtjoer vun eiser Äerd ewech. Et ass e bloe Stär mat der Spektralklass B2 IV. Hien huet déi véierfach Liichtkraaft vun eiser Sonn.

Verännerlech Stären 

Den λ Pavonis läit op enger Distanz vun 1812 Liichtjoer. Et ass e verännerleche Stär, deem seng Hellegkeet sech ouni erkennbar Reegelméissegkeet verännert.

Den κ Pavonis ass e Verännerlechen a läit 544 Liichtjoer vun eis ewech. Hien ass vum Typ Cepheiden. Seng Hellegkeet ännert sech reegelméisseg wärend engem Zäitraum vun ronn 9 Deeg.

Den R an den T Pavonis si Verännerlecher vum Typ Mira. Hir Hellegkeet ännert sech ganz staark iwwer Zäitraim vun 230 an 244 Deeg.

Niwweleg Objeten 

Den NGC 6744 ass eng Galaxis op enger Distanz vun 25 Millioune Liichtjoer. Hien huet androcksvoll Spiralstrukturen.

Den NGC 6752 läit 18.000 Liichtjoer ewech an ass e Kugelstärekoup. Et ass dee véierthellste Kugelstärekoup um Nuetshimmel.

Kuckt och

Um Spaweck 

Stärebiller
Stärebild Pavo